ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ

σχετικά με τις εισαγωγές χάλυβα στην Ευρωπαϊκή Ένωση

(96/C 138/07)

(Εγκρίθηκε ομόφωνα κατά την 328η σύνοδο της 14ης Μαρτίου 1996, με μία αποχή)

Η ΣΥΜΒΟΥΛΕΥΤΙΚΗ ΕΠΗΤΡΟΠΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ,

- Αναφερόμενη στα προηγούμενα ψηφίσματά της, των οποίων το σύνολο ή ένα μέρος αφορούσε τα προβλήματα των εισαγωγών στην Ευρωπαϊκή Ένωση (ΕΕ), και ιδίως τα ψηφίσματα στις 8 Φεβρουαρίου 1991 και στις 7 Ιουνίου 1991, στις 2 Ιουνίου 1992 και στις 20 Νοεμβρίου 1992, στις 2 Απριλίου 1993 και στις 19 Απριλίου 1993, και στις 16 Δεκεμβρίου 1994,

- Διαπιστώνοντας:

- ότι όλο και συχνότερα η εμπορική δραστηριότητα ορισμένων τρίτων χωρών ασκείται μέσω αθέμιτων πρακτικών με μείωση των τιμών η οποία ανέρχεται, σε εξαιρετικές περιπτώσεις, στο 50 % σε σχέση με τις τιμές των κοινοτικών παραγωγών για αντίστοιχα προϊόντα 7

- ότι τέτοιες εμπορικές δραστηριότητες αναλαμβάνονται εν γένει από παραγωγούς, οι οποίοι επιδοτούνται φανερά ή συγκεκαλυμμένα και των οποίων οι εξαγωγές δεν υπόκεινται συνεπώς στο νόμο της αποδοτικότητας 7

- ότι οι κοινοτικές επιχειρήσεις, ακόμη και οι πιο ανταγωνιστικές, δεν είναι προφανώς σε θέση να αντιταχθούν σ' αυτό το είδος εισαγωγών με τα συνήθη μέσα εμπορικής πολιτικής 7

- ότι οι αθέμιτες αυτές πρακτικές συνέβαλαν στο να συνεχίσουν να αυξάνονται οι εισαγωγές χάλυβα στην ΕΕ, εισαγωγές οι οποίες είχαν ήδη αυξηθεί σημαντικά το 1994. Σύμφωνα με τις τελευταίες εκτιμήσεις, το 1995 οι εισαγωγές αυτές ήταν πάνω από 14 εκατομμύρια τόνους (16 εκατομμύρια περίπου για τον ακατέργαστο χάλυβα) υπερβαίνοντας κάθε προηγούμενο στην ιστορία της Κοινότητας 7

- ότι για όλα σχεδόν τα προϊόντα έλασης, το μερίδιο της αγοράς της ΕΕ που κατέχουν οι τρίτες χώρες αυξήθηκε σημαντικά το περασμένο έτος. Από το 1991 έως το 1995, το μερίδιο αυτό ανήλθε όσον αφορά τους ρόλους θερμής έλασης από 6 σε 15 % και όσον αφορά τα χοντρά και μέτριου πάχους ελάσματα από 9 σε 24 % 7

- ότι μόνο τα τελευταία δύο έτη, η αύξηση των εισαγωγών (της τάξης των 8 έως 9 εκατομμυρίων τόνων) από τρίτες χώρες αντιπροσωπεύει περίπου 33 εκατομμύρια ωρών εργασίας, πράγμα που δικαιολογεί την ανάγκη να δοθεί ιδιαίτερη προσοχή στις κοινωνικές επιπτώσεις για τους εργαζομένους 7

- ότι, εξάλλου, ορισμένα εισαγόμενα προϊόντα δεν παρέχουν επαρκείς εγγυήσεις όσον αφορά την ποιότητά τους και την απουσία ραδιενέργειας 7

- ότι μετά από επίπονες αναδιαρθρώσεις, η βιομηχανία άνθρακα και χάλυβα της ΕΕ βελτίωσε αισθητά την ανταγωνιστικότητά της από τεχνική και οικονομική άποψη. Αν ο εμπορικός ανταγωνισμός ήταν βασισμένος μόνο στο κριτήριο της αποτελεσματικότητας, η κοινοτική βιομηχανία άνθρακα και χάλυβα θα μπορούσε να αντιμετωπίσει καλύτερα τους εξωτερικούς ανταγωνιστές της οι οποίοι δρουν υπό μη κανονικές συνθήκες και οι εισαγόμενες ποσότητες θα ήταν μειωμένες σημαντικά,

- Για τους λόγους αυτούς ζητά από την Ευρωπαϊκή Επιτροπή:

- να επιδίδει ιδιαίτερη προσοχή, στο πλαίσιο της μόνιμης εξέτασης της αγοράς και της εκπόνησης προγραμμάτων προβλέψεων, στην εξέλιξη των εισαγωγών, όσον αφορά τις ποσότητες και τις τιμές, και στις επιπτώσεις τους στην κατάσταση των επιχειρήσεων παραγωγής και μεταποίησης του χάλυβα της ΕΕ 7

- όπως έχει ζητηθεί στα προηγούμενα ψηφίσματα, να εξετάζει και να χειρίζεται τις καταγγελίες που υποβάλλονται για τις εισαγωγές με την απαιτούμενη ταχύτητα και αποτελεσματικότητα, διαφυλάσσοντας αυστηρά τη διαχείριση της πολιτικής αντιντάμπινγκ από κάθε υπολογισμό πολιτικής φύσης - όπως συμβαίνει στην πλειονότητα των μη ευρωπαϊκών χωρών - ώστε να επιβάλλονται ταχύτατα κυρώσεις στις εισαγωγές της ΕΕ που πραγματοποιούνται υπό αθέμιτους όρους ανταγωνισμού 7

- να εξασφαλίσει την ειδική παρακολούθηση των εισαγωγών από τρίτες χώρες οι οποίες εφαρμόζουν ή ενδέχεται να εφαρμόσουν αλλαγή προορισμού. Στο πλαίσιο αυτό, η διατήρηση και η γεωγραφική επέκταση του συστήματος διπλών εγκρίσεων, στο οποίο θα πρέπει να γίνουν βελτιώσεις, αποτελεί κατάλληλο και απαραίτητο μέσο. Ειδικότερα, το σύστημα αυτό θα πρέπει να επεκταθεί στα προϊόντα της πρώτης μεταποίησης του χάλυβα 7

- να φροντίζει ώστε να τηρείται ένα ικανοποιητικό επίπεδο ποιότητας για την τελική χρήση των εισαγόμενων προϊόντων και να εξασφαλίζει, στα σύνορα, επαρκή έλεγχο όλων των προϊόντων (πρώτες ύλες, ημικατεργασμένα προϊόντα και τελικά προϊόντα) ώστε να αποφεύγονται οι κίνδυνοι εισαγωγής υλικών μολυσμένων από ραδιενέργεια 7

- να παρέμβει εκ νέου ώστε όλα τα κράτη μέλη να τηρούν τις υποχρεώσεις τους όσον αφορά τόσο την έγκαιρη κοινοποίηση στη ΣΥΕΚ των αναλυτικών στοιχείων τους για το εξωτερικό εμπόριο χάλυβα όσο και την έκδοση των εγγράφων εισαγωγής που προβλέπονται από τον κανονισμό (ΕΟΚ) αριθ. 2914/95, και στην περίπτωση που τα διαβήματα αυτά δεν αποφέρουν αποτελέσματα μέσα στις επόμενες εβδομάδες, να χρησιμοποιεί τις άλλες πηγές πληροφόρησης που επιτρέπουν την παρακολούθηση της εξέλιξης των εισαγωγών στα κράτη μέλη των οποίων οι στατιστικές είναι ανεπαρκείς ή καθυστερούν. Η ανεπάρκεια αυτή και η καθυστέρηση έχουν ως αποτέλεσμα η βιομηχανία σιδήρου και χάλυβα της ΕΕ να βρίσκεται σε αδυναμία να χρησιμοποιήσει τα μέσα της εμπορικής πολιτικής σύμφωνα με τη συμφωνία αντιντάμπινγκ της ΓΣΔΕ ή σύμφωνα με το ίδιο χρονοδιάγραμμα που ακολουθεί η αμερικανική βιομηχανία. Η Συμβουλευτική Επιτροπη θεωρεί ότι είναι σοβαρό και απαράδεκτο οι στατιστικές του εξωτερικού εμπορίου να δημοσιεύονται με καθυστέρηση έως και ενός έτους ή, σε ορισμένες περιπτώσεις, να είναι τελείως άγνωστες. Στην περίπτωση αυτή, παραμένει αναγκαία η εκ των προτέρων διατήρηση ενός συστήματος παρακολούθησης έναντι όλων των τρίτων χωρών 7

- να λάβει υπόψη της κατά τις διαπραγματεύσεις με τις τρίτες χώρες - ακριβώς όπως και στη διεθνή συμφωνία της κλωστοϋφαντουργίας όπου προβλέπονται ετήσιες αυξήσεις ποσοστώσεων, κατά μέσο όρο, της τάξης του 3 έως 4 % - την πιθανή εξέλιξη της κατανάλωσης χάλυβα στην ΕΕ, δεδομένου μάλιστα ότι ορισμένες παραχωρήσεις που προβλέπονταν στο παρελθόν (π.χ. αύξηση κατά 50 % σε δύο έτη των ποσοστώσεων για τη Ρωσία, την Ουκρανία και το Καζακστάν) ενδέχεται να παρακινήσουν ορισμένες τρίτες χώρες να αυξήσουν με ανεξέλεγκτο τρόπο τις εξαγωγές τους προς την ΕΕ 7

- να καταρτίσει έναν κατάλογο των τρίτων χωρών των οποίων οι παραγωγοί χάλυβα, σύμφωνα με τις πληροφορίες της Επιτροπής, λαμβάνουν κρατικές ενισχύσεις.